b'\n_START_ARTICLE_\nCodex Cumanicus\n_START_PARAGRAPH_\nCodex Cumanicus (slovensko Kumanski kodeks) je srednjeve\xc5\xa1ki jezikovni priro\xc4\x8dnik, napisan kot pripomo\xc4\x8dek za komuniciranje katoli\xc5\xa1kih duhovnikov s Kumani, nomadskim ljudstvom tur\xc5\xa1kega porekla. Napisan je bil na za\xc4\x8detku 14. stoletja, verjetno leta 1303. Edini primerek kodeksa hrani Knji\xc5\xbenica svetega Marka v Benetkah (Cod. Mar. Lat. DXLIX).'